text: [{"text_idx": "#000000", "text": "Fyrstu vi\u00f0t\u00f8kurnar fyri haruskjo\u0301ting i\u0301 Trongisva\u0301gi"}, {"text_idx": "#000002", "text": "Klappjaktin er skipa\u00f0 a\u0301 ein serligan ha\u0301tt, og hevur hesin sami ha\u0301ttur veri\u00f0 ny\u0301ttur i\u0301 mong mong a\u0301r."}, {"text_idx": "#000004", "text": "Fra\u0301 gamlari ti\u0301\u00f0 hevur tali\u00f0 av skju\u0301ttum, veri\u00f0 ein skju\u0301tti pr. m\u00f8rk i\u0301 haruh\u00f8gunum. Upprunaliga vo\u0301ru 3 haruhagarnir, Li\u0301\u00f0ar- og Hu\u0301sgar\u00f0s hagi vi\u00f0 hv\u00f8r si\u0301num 6 merkum, og Riddalshagi vi\u00f0 4 merkur. Samanlagt gevur hetta sostatt 16 skju\u0301ttar. Fyri n\u00f8krum a\u0301rum si\u0301\u00f0an kom Tv\u00f8rhagi, innari partur, ella vanliga nevndur hagin hja\u0301 Eliesari, eisini uppi\u0301 klappjaktina. Av ti\u0301 at ein hagi kom uppi\u0301 jaktina afturat, bleiv skju\u0301ttaratali\u00f0 h\u00e6kka\u00f0 vi\u00f0 einum og uppi\u0301 17, ella 1 skju\u0301tta afturat fyri Tv\u00f8rhaga."}, {"text_idx": "#000005", "text": "Skipanin vi\u00f0 hv\u00f8r eigur fastan harudag, er eisini ein skipan, i\u00f0 hevur mong a\u0301r a\u0301 baki\u00f0. Ta\u0301 ein skju\u0301tti, av onkrari ors\u00f8k, ikki longur hevur hug at vera vi\u00f0 i\u0301 jaktini, skal ny\u0301ggjur skju\u0301tti finnast i\u0301sta\u00f0in. Hevur fra\u0301farandi skju\u0301ttin son, i\u00f0 hevur aldur, og hug at taka vi\u00f0 eftir pa\u0301pan, f\u00e6r sonurin harudagin. Hevur skju\u0301ttin ongan, i\u00f0 kann arva dagin eftir seg, f\u00e6r tann klapparin, i\u00f0 hevur veri\u00f0 oftast klappari, harudagin. Ta\u00f0 eru bert mannfo\u0301lk, i\u00f0 kunnu bli\u0301va skju\u0301ttar i\u0301 klappjaktini."}, {"text_idx": "#000007", "text": "Klappjaktin ver\u00f0ur alti\u0301\u00f0 gingin, fra\u0301 fyrsta degi loyvt er at skjo\u0301ta, fra\u0301 2. novembur og u\u0301teftir. Eisini um ta\u00f0 er ein gerandisdag."}, {"text_idx": "#000008", "text": "Forma\u00f0urin hevur a\u0301byrdina av n\u00e6r fari\u00f0 verur i\u0301 hagan. Ta\u0301 ve\u00f0urli\u0301kindini eru passandi, ver\u00f0ur ringt runt og \u201dbo\u00f0a\u00f0\u201d til klappjakt. Hetta ver\u00f0ur vanliga gj\u00f8rt dagin fyri, og i\u0301 so miki\u00f0 go\u0301\u00f0ari ti\u0301\u00f0, at ta\u00f0 er a\u0301\u00f0renn seinasta tu\u0301rin hja\u0301 Smyrili su\u00f0ur u\u0301r To\u0301rshavn, av ti\u0301 at nakrir av skju\u0301ttunum bu\u0301gva nor\u00f0anfj\u00f8r\u00f0s."}, {"text_idx": "#000009", "text": "Manngongdin fyri klappjaktina hevur n\u00f8kulunda veri tann sama i\u0301 mong a\u0301r."}, {"text_idx": "#000010", "text": "M\u00f8tista\u00f0i, sum i\u0301 a\u0301ravi\u0301s hevur veri\u00f0 ta\u00f0 sama, er i\u0301 Sy\u00f0ratoftum kl.0700."}, {"text_idx": "#000011", "text": "Ta\u0301 allir lutakarnir eru m\u00f8ttir, ver\u00f0ur felags st\u00f8\u00f0a tikin, um ve\u00f0ri\u00f0 er bru\u0301kiligt, ella um betri er at bi\u0301\u00f0a til ein annan dag. Ver\u00f0ur mett, at ve\u00f0ri\u00f0 er passaligt, ver\u00f0ur fari\u00f0 avsta\u00f0 u\u0301r Sy\u00f0urtoftum umlei\u00f0 kl.0715."}, {"text_idx": "#000012", "text": "Gingi\u00f0 verur si\u0301\u00f0an ni\u00f0an eftir vegnum ni\u00f0an a\u0301 Ranan, og vi\u0301\u00f0ari eftir vegnum ni\u00f0an til Vatnbrunnarnar."}, {"text_idx": "#000013", "text": "Ta\u0301 komi\u00f0 er har, sum vegurin endar, deilir fylgi seg upp. Skju\u0301ttarnir fara eystureftir og ni\u00f0an mo\u0301ti Skallaro\u0301k, me\u00f0an klapparnir ganga i\u0301 ein beinan nor\u00f0an, og seta ko\u0301sina mo\u0301ti Frostgjo\u0301gv."}, {"text_idx": "#000014", "text": "Hetta er samstundis fyrsti partur av sja\u0301lvari jaktini. Skju\u0301ttarnir velja fri\u0301tt hvagar i\u0301 Riddalshaga/Tv\u00f8rhaga teir nu\u0301 fara, teir skullu bert halda seg eystanfyri \u201deina linju\u201d millum vatnbrunnarnar og Frostgjo\u0301gv."}, {"text_idx": "#000015", "text": "Klappararnir halda si\u0301\u00f0an a\u0301 fram ni\u00f0an a\u0301 Frostgjo\u0301gv, har teir seta seg, at bi\u0301\u00f0a til skju\u0301ttarnir eru lidnir a\u0301 Skallro\u0301k, og m\u00f8tast aftur vi\u00f0 Frostgjo\u0301gv."}, {"text_idx": "#000017", "text": "Her ver\u00f0ur hildin ein stuttur ste\u00f0gur, har tiki\u00f0 ver\u00f0ur samanum byrjanina a\u0301 jaktini, og um ve\u00f0ri\u00f0 framvegis er bru\u0301kiligt."}, {"text_idx": "#000018", "text": "A\u0301 Frostgjo\u0301gv syrgir forma\u00f0urin fyri einum lutakasti, har drigi\u00f0 verdur, um hvussu skal gangast vi\u0301\u00f0ari fra\u0301 Frostgjo\u0301gv. Vanligt er, at forma\u00f0urin tekur eina hu\u0301gvu, og letur 17 se\u00f0lar, vi\u00f0 hv\u00f8r si\u0301num nummari a\u0301 ni\u00f0ur i\u0301 hu\u0301gvuna. Si\u0301\u00f0an tekur elsti skju\u0301tti fyrsti, og si\u0301\u00f0an hinir 16 eftir aldri."}, {"text_idx": "#000019", "text": "Ta\u0301 i\u00f0 allir hava fingi\u00f0 hv\u00f8rt si\u0301tt nummar, byrjar tann organisera\u00f0i partur av jaktini. Allir skju\u0301ttarnir fara nu\u0301 til gongur vestureftir, i\u0301 einari beinari linju, har tann skju\u0301ttin sum fekk nummar 1 gongur sunnast, undir R\u00f8\u00f0ini, og skju\u0301ttin, i\u00f0 trekti nummar 17 gongur nor\u00f0ast, framvi\u00f0 bygdarmarkinum millum Trongisva\u0301g og Hvalba."}, {"text_idx": "#000020", "text": "Gingi\u00f0 ver\u00f0ur vestur gj\u00f8gnum Riddalshaga og Hu\u0301sgar\u00f0shaga, vestur til Mannagjo\u0301gv. Nor\u00f0anfyri Mannagjo\u0301gv stendur ein var\u00f0i a\u0301 Hvalbiarg\u00f8tuni, i\u00f0 kallast \u201dB\u00f8kkurin\u201d. A\u0301 B\u00f8kkinum samlast alt fylgi aftur til ein ste\u00f0g, og til ein go\u0301\u00f0an bita."}, {"text_idx": "#000021", "text": "Efter ste\u00f0gin a\u0301 B\u00f8kkinum, fortsetur jaktin vi\u0301\u00f0ari vestureftr vi\u00f0 somu linju. Gingi\u00f0 verdur nu\u0301 vi\u0301\u00f0ari gj\u00f8gnum Hu\u0301sgar\u00f0shaga, tv\u00f8rtur um Hvannagjo\u0301gv, gj\u00f8gnum Li\u0301\u00f0arhaga og heilt vestur a\u0301 Nakkin. Ta\u0301 klokkan er umlei\u00f0 1230 samlast allir aftur ovast i\u0301 Skar\u00f0inum, vestanfyri Hvalbiartunnlinum. Her fa\u0301a menn s\u00e6r aftur ein go\u0301\u00f0an bita, og halda ein stuttan ste\u00f0g. Nu\u0301 er klappjaktin so at siga ha\u0301lvrunnin."}, {"text_idx": "#000023", "text": "Ta\u0301 klokkan er umlei\u00f0 17 skullu allir skju\u0301ttarnir, ver\u00f0a aftur i\u0301 Sy\u00f0ratoftum, og jaktin er at enda komin. Ta\u0301 allir eru komir heim, verdur talt upp, hvussu no\u0301gvar harur eru skotnar, og hvussu no\u0301gv t\u00e6r viga."}, {"text_idx": "#000025", "text": "Henda l\u00f8tan, ta\u0301 harurnar vera upptaldar og viga\u00f0ar, plagar at samla no\u0301gv fo\u0301lk, sum koma at fregnast yvir, hvussu dagurin hevur gingi\u00f0, hv\u00f8r fekk flestar osfr."}, {"text_idx": "#000026", "text": "Me\u00f0an talt verur upp, ver\u00f0ur samstundis avtala\u00f0 n\u00e6r og hvar haruballi\u00f0 skal haldast. Haruballi\u00f0 verur vanliga hildi\u00f0 fyrsta leygarkv\u00f8ld eftir sja\u0301lva jaktina."}, {"text_idx": "#000027", "text": "For at rette denne sidebar, ga\u030a til adminstrator modulets bagside udseende -> Widgets og placer widgets ind i Pages Sidebar widgetomra\u030ade"}]